CELEX: 62011CN0662
Language: fi
Date: 2011-12-22 00:00:00
Title: Asia C-662/11: Kanne 22.12.2011 — Euroopan komissio v. Helleenien tasavalta

10.3.2012   
            
            
               FI
            
            
               Euroopan unionin virallinen lehti
            
            
               C 73/18
            
         Kanne 22.12.2011 — Euroopan komissio v. Helleenien tasavalta
   (Asia C-662/11)
   2012/C 73/33
   Oikeudenkäyntikieli: kreikka
   
      Asianosaiset
   
   
      Kantaja: Euroopan komissio (asiamiehet: E. Montaguti ja G. Zavvos)
   
      Vastaaja: Helleenien tasavalta
   
      Vaatimukset
   
   
               —
            
            
               Euroopan unionin tuomioistuimen on todettava, että Kyproksen tasavalta ei ole noudattanut Kyproksen tasavallan liittymisasiakirjan mukaisia velvoitteitaan, koska se ei ole viimeistään 1.5.2009 antanut kyseisen asiakirjan 24 artiklan ja kyseisen asiakirjan liitteen VII noudattamisen edellyttämiä lakeja, asetuksia ja hallinnollisia määräyksiä, jotka koskevat kansallisessa lainsäädännössä voimassa olevien sellaisten rajoitusten kumoamista, jotka koskevat Euroopan unionin/Euroopan talousalueen jäsenvaltioiden kansalaisten oikeutta hankkia vapaa-ajan asuntoja, tai koska se ei ainakaan ole ilmoittanut näistä toimenpiteistä komissiolle.
            
         
               —
            
            
               Helleenien tasavalta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Komissio katsoo, että kun otetaan huomioon Kyproksen tasavallan liittymisestä Euroopan unioniin tehdyn asiakirjan 24 artikla ja kyseisen asiakirjan liite VII, Kyproksen tasavallan viranomaisten olisi pitänyt viimeistään 1.5.2009 saattaa voimaan lait, asetukset ja hallinnolliset määräykset, jotka ovat tarpeen, jotta kumotaan kyseisen tasavallan kansallisessa lainsäädännössä voimassa olevat rajoitukset, jotka koskevat Euroopan unionin/Euroopan talousalueen jäsenvaltioiden kansalaisten oikeutta hankkia vapaa-ajan asuntoja. Kyseiset rajoitukset merkitsevät pääomien vapaan liikkuvuuden, sellaisena kuin siitä määrätä Euroopan unionin toiminnasta tehdyn sopimuksen 63 artiklassa, suoraa rikkomista.
   Kyproksen tasavalta on lähettänyt ehdotuksen laiksi voimassa olevien rajoitusten muuttamisesta ja väittää, että kyseinen lakiehdotus on saatettu ministerineuvoston käsiteltäväksi, jotta se tutkittaisiin mahdollisimman nopeasti ja jotta siitä äänestettäisiin parlamentissa.
   Komissio muistuttaa, että perussopimuksessa vahvistettujen vapauksien rikkominen jäsenvaltioiden kansallisella lainsäädännöllä voidaan lopettaa vain antamalla niin ikään sitovia säännöksiä. Niinpä Kyproksen tasavallan vastauskirjeeseen liitettyä pelkkää lakiehdotusta, josta ei ole tullut lakia, ei voida rinnastaa sitovaksi toimeksi, jolla kumotaan Euroopan unionin/Euroopan talousalueen jäsenvaltioiden kansalaisten oikeutta hankkia vapaa-ajan asuntoja koskevat voimassa olevat rajoitukset.
   Komissio katsoo, että Kyproksen tasavalta ei ole noudattanut Kyproksen tasavallan liittymisehdoista tehdyn asiakirjan 24 artiklan eikä kyseisen asiakirjan liitteen VII, joka koskee Kyprosta koskevia siirtymätoimenpiteitä, mukaisia velvoitteitaan, koska se ei ole antanut lakeja, asetuksia eikä hallinnollisia määräyksiä kumotakseen kansallisessa lainsäädännössään olevat rajoitukset, jotka koskevat Euroopan unionin/Euroopan talousalueen jäsenvaltioiden kansalaisten oikeutta hankkia vapaa-ajan asuntoja tai koska se ei ainakaan ole ilmoittanut näistä toimenpiteistä komissiolle.